text: Fynske buspassagerer forgyldes
  01 april 2010 kl. 16.22
  Mens syd- og sønderjyske udsultes.
  Både de fynske og de syd- og sønderjyske buspassagerer hører under region Syddanmark.
  Alligevel er der stor forskel på busbetjeningen.
  Region Syddanmarks tilskud pr. fynbo er nemlig 70 % højere end tilskuddet til jyderne. 
  Der er også flere busafgange at vælge imellem for fynboerne. 
  Det er konklusionen i internt notat, som seks syd-og sønderjyske kommuner står bag.
  Sydjyske borgmestre vil have gjort noget ved det.
  Det socialdemokratiske regionsmedlem Karsen Uno Petersen, der er næstformand i udvalget Regional Udvikling som har ansvaret for busdriften siger, at forskellen kommer bag på ham.
  Han vil nu tage sagen op.
  